एनआरएन सोसल क्लब ओमनमा विकल झा चयन  
गैरआवासीय नेपाली सोसल क्लब (एनआरएन) ओमनको नेतृत्वमा जनकपुरका विकल झा चयन भएका छन् ।
काठमाडौँ — गैरआवासीय नेपाली सोसल क्लब (एनआरएन) ओमनको नेतृत्वमा जनकपुरका विकल झा चयन भएका छन् ।मस्कटस्थित मोर्डन कलेज अफ बिजनेस एण्ड साइन्स विश्वविद्यालयका प्राध्यापक हुन् । उनले ६ वर्षदेखि विमान चालकलाई ‘रिस्क म्यानेजमेन्ट र अपडेटिङ कोर्स’ पढाउँदै आइरहेका छन् ।मस्कटमा सम्पन्न साधारण सभाले उपाध्यक्षद्वय महेश चौधरी र सुरेश खड्का, महासचिव रवीन शिल्पकार, सचिव नरेन्द्र बराल, कोषाध्यक्ष सुशान श्रेष्ठ र सहकोषाध्यक्षमा फुर्वा सांगे रुम्बा चयन गरेको छ ।युवा संयोजक सुरज चित्रकार, महिला संयोजक क्याप्टेन पूजा बस्नेत, प्रवक्ता महेन्द्र तिवारी रहेका छन् । सदस्यहरू क्रमश: लक्ष्मीप्रसाद कोइराला, साङ्गी जोगेबु, टिका दाहाल, बिनबहादुर बस्नेत, पारश्वर योगी, बिजेन्द्र सवार, रमेश सुन्दास, विनोदकुमार दास, कञ्चन पोख्रेल, शेरबहादुर बस्नेत र सुस्मा लिम्बू चयन भएका छन् ।त्यस्तै निवर्तमान अध्यक्ष क्याप्टेन सेवन्त पुर्जालाई प्रमुख संरक्षकमा मनोनित गरिएको छ । खाडी क्षेत्रमा ओमानस्थित एनआरएनलाई मात्रै सामाजिक क्लबको रुपमा स्थानीय प्रशासनले कानुनी मान्यता दिइएको छ ।घरेलु कामदारको उद्धार र ओमान कार्यरत नेपाली समुदायको हितको पक्षमा संस्थाले सक्रियतापूर्वक दूतावाससँग समन्वय गरी काम गर्ने झाले बताए । ओमानमा झण्डै ५ हजार महिलाहरु घरेलु कामदारको रुपमा काम गरिरहेका छन् । 